Vyhodnotenie medzirezortného pripomienkového konania

Návrh na určenie gestorských ústredných orgánov štátnej správy, zodpovedných za prebratie a aplikáciu smerníc a rámcových rozhodnutí 

Spôsob pripomienkového konania	 	
Počet vznesených pripomienok, z toho zásadných	20  / 2 	
Počet vyhodnotených pripomienok	19 	
		
Počet akceptovaných pripomienok, z toho zásadných	18  / 2 	
Počet čiastočne akceptovaných pripomienok, z toho zásadných	1  / 0 	
Počet neakceptovaných pripomienok, z toho zásadných	0  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	4 (4o,0z) 	 	 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Úrad geodézie, kartografie a katastra Slovenskej republiky 	 	 	x 	 	
4 .	Úrad pre normalizáciu, metrológiu a skúšobníctvo Slovenskej republiky 	2 (2o,0z) 	 	 	 	
5 .	Úrad pre verejné obstarávanie 	1 (1o,0z) 	 	 	 	
6 .	Úrad priemyselného vlastníctva Slovenskej republiky 	 	 	x 	 	
7 .	Správa štátnych hmotných rezerv Slovenskej republiky 	 	 	x 	 	
8 .	Generálna prokuratúra Slovenskej republiky 	 	 	x 	 	
9 .	Protimonopolný úrad Slovenskej republiky 	 	 	x 	 	
10 .	Ministerstvo kultúry Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	 	 	x 	 	
12 .	Ústredie práce, sociálnych vecí a rodiny 	 	 	 	x 	
13 .	Centrum pre medzinárodnoprávnu ochranu detí a mládeže 	 	 	 	x 	
14 .	Úrad na ochranu osobných údajov Slovenskej republiky 	 	 	x 	 	
15 .	Národný bezpečnostný úrad 	 	 	x 	 	
16 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
17 .	Národná banka Slovenska 	1 (1o,0z) 	 	 	 	
18 .	Európske spotrebiteľské centrum 	 	 	 	x 	
19 .	Ministerstvo hospodárstva Slovenskej republiky 	 	 	x 	 	
20 .	Ministerstvo zdravotníctva Slovenskej republiky 	 	1 (1o,0z) 	 	 	
21 .	Odbor vládnej agendy Úradu vlády 	1 (1o,0z) 	 	 	 	
22 .	Ministerstvo vnútra Slovenskej republiky 	1 (1o,0z) 	 	 	 	
23 .	Ministerstvo financií Slovenskej republiky 	1 (1o,0z) 	 	 	 	
24 .	Ministerstvo školstva Slovenskej republiky 	 	 	x 	 	
25 .	Ministerstvo zahraničných vecí Slovenskej republiky 	 	 	x 	 	
26 .	Ministerstvo obrany Slovenskej republiky 	 	 	x 	 	
27 .	Najvyšší kontrolný úrad Slovenskej republiky 	 	 	 	x 	
28 .	Úrad jadrového dozoru Slovenskej republiky 	 	 	x 	 	
29 .	Štátny dopravný úrad 	 	 	 	x 	
30 .	Úrad vlády Slovenskej republiky 	 	 	 	x 	
31 .	Štatistický úrad Slovenskej republiky 	 	 	x 	 	
32 .	Odbor Centrálneho verejného obstarávania 	 	 	 	x 	
33 .	Ministerstvo dopravy, pôšt a telekomunikácií Slovenskej republiky 	 	6 (4o,2z) 	 	 	
34 .	Ministerstvo životného prostredia Slovenskej republiky 	1 (1o,0z) 	 	 	 	
35 .	Ministerstvo spravodlivosti Slovenskej republiky 	1 (1o,0z) 	 	 	 	
	SPOLU	13 (13o,0z) 	7 (5o,2z) 	16 	8 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MP SR 	K prílohe  
V prílohe materiáalu v položke 72. žiadame v stĺpcii "návrh slovenského právneho predpisu, do ktorého bude smernica transponovaná" uviesť : Smernica bude prebratá nariadením vlády SR, ktorým sa mení a dopĺňa nariadenie vlády SR č.215/2009 Z.z. ktorým sa ustanovujú výnimky na registráciu druhov a odrôd pestovaných rastlín, ktorým hrozí genetická erózia, a pre uvádzanie množiteľského materiálu týchto druhov a odrôd na trh. 	O 	A 	Stĺpec "návrh slovenského právneho predpisu, do ktorého bude smernica transponovaná" v bode 72 prílohy materiálu zmenený v zmysle pripomienky.  	
MP SR 	K bodu B.54. uznesenia vlády SR 
Bod B.54. z návrhu uznesenia vlády SR žiadame vypustiť. Úloha vyplývajúca z návrhu uznesenia vlády SR v bode B.54. bola splnená. Návrh novely nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov je zaradený na rokovanie vlády ŚR dňa 25. 2. 2010. 	O 	A 	Predmetný bod návrhu uznesenia vlády preformulovaný, v súvislosti s povinnosťou gestora notifikovať vnútroštátne transpozičné opatrenie hneď po jeho publikácii v Zbierke zákonov SR.  	
MP SR 	K bodu B.52. návrhu uznesenia vlády SR 
Bod B.52. uznesenia vlády SR žiadame vypustit. Smernica Rady 2009/158/ES z 30. novembra 2009, o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (kodifikované znenie) bola notifikovana dňa 12. 2. 2010. 	O 	A 	Predmetný bod návrhu uznesenia vlády SR vypustený v zmysle pripomienky. 	
MP SR 	K prílohe 
V prílohe materiálu v položke 83 žiadame doplniť: K smernici boli prostredníctvom notifikačnej databázy Európskej komisie notifikované nasledujúce právne predpisy SR: 
- nariadenie vlády Slovenskej republiky č. 280/2003 Z. z. o zdravotných problémoch, ktoré ovplyvňujú výmenu s hovädzím dobytkom a ošípanými; 
- nariadenie vlády Slovenskej republiky č. 292/2003 Z. z. o podrobnostiach veterinárnych kontrol pri výmenách produktov živočíšneho pôvodu s členskými štátmi; 
- nariadenie vlády Slovenskej republiky č. 293/2003 Z. z. o veterinárnej kontrole pri výmenách živých zvierat a produktov živočíšneho pôvodu s členskými štátmi; 
- nariadenie vlády Slovenskej republiky č. 297/2003 Z. z. o zdravotných podmienkach pri výmenách hydiny a násadových vajec s členskými štátmi, pri ich premiestňovaní a dovoze z tretích krajín; 
- nariadenie vlády Slovenskej republiky č. 299/2003 Z. z. o požiadavkách na zdravie zvierat pri uvádzaní na trh čerstvého hydinového mäsa, jeho výmenách s členskými štátmi a dovozoch z tretích krajín; 
- nariadenie vlády Slovenskej republiky č. 313/2003 Z.z. o požiadavkách na zdravie zvierat pri premiestňovaní, výmene s členskými štátmi a dovoze zvierat, spermy, oocytov a embryí z tretích krajín; 
- nariadenie vlády Slovenskej republiky č. 487/2003 Z. z., ktorým sa mení a dopĺňa nariadenie vlády Slovenskej republiky č. 280/2003 Z. z. o zdravotných problémoch, ktoré ovplyvňujú výmenu s hovädzím dobytkom a ošípanými; 
- nariadenie vlády Slovenskej republiky č. 491/2003 Z. z., ktorým sa mení nariadenie vlády Slovenskej republiky č. 293/2003 Z. z. o veterinárnej kontrole pri výmenách živých zvierat a produktov živočíšneho pôvodu s členskými štátmi; 
- nariadenie vlády Slovenskej republiky č. 493/2003 Z. z., ktorým sa mení nariadenie vlády Slovenskej republiky č. 292/2003 Z. z. o podrobnostiach veterinárnych kontrol pri výmenách produktov živočíšneho pôvodu s členskými štátmi; 
- nariadenie vlády Slovenskej republiky č. 498/2003 Z. z., ktorým sa mení nariadenie vlády Slovenskej republiky č. 313/2003 Z. z. o požiadavkách na zdravie zvierat pri premiestňovaní, výmene s členskými štátmi a dovoze zvierat, spermy, oocytov a embryí z tretích krajín; 
- zákon č. 39/2007 Z. z. o veterinárnej starostlivosti; 
- nariadenie vlády Slovenskej republiky č. 216/2009 Z. z., ktorým sa mení a dopĺňa nariadenie vlády Slovenskej republiky č. 297/2003 Z. z. o zdravotných podmienkach pri výmenách hydiny a násadových vajec s členskými štátmi, pri ich premiestňovaní a dovoze z tretích krajín; 
- nariadenie vlády Slovenskej republiky č. 217/2009 Z. z., ktorým sa mení nariadenie vlády Slovenskej republiky č. 275/2003 Z. z., ktorým sa ustanovujú opatrenia na kontrolu a eradikáciu zhubnej katarálnej horúčky oviec; 
- nariadenie vlády Slovenskej republiky č. 218/2009 Z. z., ktorým sa mení nariadenie vlády Slovenskej republiky č. 314/2003 Z. z. o zavedení opatrení na tlmenie pseudomoru hydiny; 
- nariadenie vlády Slovenskej republiky č. 219/2009 Z. z., ktorým sa mení a dopĺňa nariadenie vlády Slovenskej republiky č. 280/2003 Z. z. o zdravotných problémoch, ktoré ovplyvňujú výmenu s hovädzím dobytkom a ošípanými v znení nariadenia vlády Slovenskej republiky č. 487/2003 Z. z.; 
- nariadenie vlády Slovenskej republiky č. 220/2009 Z. z., ktorým sa mení a dopĺňa nariadenie vlády Slovenskej republiky č. 290/2003 Z. z. o požiadavkách na zdravie zvierat pri premiestňovaní spermy hovädzieho dobytka, pri jej výmene s členskými štátmi a pri dovoze z tretích krajín v znení nariadenia vlády Slovenskej republiky č. 40/2005 Z. z.; 
- nariadenie vlády Slovenskej republiky č. 221/2009 Z. z., ktorým sa mení a dopĺňa nariadenie vlády Slovenskej republiky č. 291/2003 Z. z. o podmienkach zdravia zvierat pri výmene embryí hovädzieho dobytka a ich dovoze z tretích krajín v znení nariadenia vlády Slovenskej republiky č. 320/2006 Z. z.; 
- nariadenie vlády Slovenskej republiky č. 222/2009 Z. z., ktorým sa mení nariadenie vlády Slovenskej republiky č. 277/2003 Z. z. o opatreniach na kontrolu afrického moru ošípaných; 
- nariadenie vlády Slovenskej republiky č. 224/2009 Z. z., ktorým sa mení a dopĺňa nariadenie vlády Slovenskej republiky č. 276/2003 Z. z. o opatreniach na tlmenie klasického moru ošípaných; 
- nariadenie vlády Slovenskej republiky č. 225/2009 Z. z., ktorým sa mení a dopĺňa nariadenie vlády Slovenskej republiky č. 313/2003 Z. z. o požiadavkách na zdravie zvierat pri premiestňovaní, výmene s členskými štátmi a dovoze zvierat, spermy, oocytov a embryí z tretích krajín v znení neskorších predpisov; 
- nariadenie vlády Slovenskej republiky č. 226/2009 Z. z., ktorým sa mení nariadenie vlády Slovenskej republiky č. 296/2003 Z. z. o požiadavkách na zdravie zvierat pri premiestňovaní spermy domácich ošípaných, pri jej výmene s členskými štátmi a jej dovoze z tretích krajín; 
- nariadenie vlády Slovenskej republiky č. 227/2009 Z. z., ktorým sa mení nariadenie vlády Slovenskej republiky č. 308/2003 Z. z., ktorým sa upravujú opatrenia na kontrolu niektorých chorôb zvierat a špecifické opatrenia vo vzťahu k vezikulárnej chorobe ošípaných v znení neskorších predpisov; 
- nariadenie vlády Slovenskej republiky č. 228/2009 Z. z., ktorým sa mení nariadenie vlády Slovenskej republiky č. 309/2003 Z. z., ktorým sa ustanovujú podrobnosti o opatreniach na tlmenie afrického moru koní; 
- zákon č. 299/2009 Z. z., ktorým sa mení a dopĺňa zákon č. 39/2007 Z. z. o veterinárnej starostlivosti v znení zákona č. 99/2008 Z. z.; 
- zákon č. 391/2009 Z. z., ktorým sa mení a dopĺňa zákon č. 194/1998 Z. z. 
o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov. 
 	O 	A 	Informácia o notifikovaných vnútroštátnych opatreniach, zabezpečujúcich zhodu slovenského právneho poriadku s úpravou obsiahnutou v smernici 2009/158/ES, doplnená do prílohy k predloženému materiálu. Zároveň z návrhu uznesenia vlády SR bola vypustená úloha vzťahujúca sa k tejto smernici. 	
ÚNMS SR 	K prílohe bodu 32. 
V prílohe v bode 32. (smernica 2009/105/ES) v siedmom stĺpci „Návrh slovenského právneho predpisu, do ktorého bude smernica transponovaná“ žiadame namiesto celého textu v druhej, tretej a štvrtej zarážke uviesť nasledovný skrátený text, obdobne ako pri ostatných bodoch: 
- zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. a zákona č. 254/2003 Z. z. 
 	O 	A 	Pri identifikácii notifikovaných vnútroštátnych právnych predpisov využitá skrátená citácia v zmysle pripomienky. 	
ÚNMS SR 	K prílohe bodom č. 84. až 91. 
V druhom stĺpci „Smernica. Celexové číslo.“ je v bodoch 84 až 91 uvedená v zátvorke skratka NLA, ktorá podľa legendy predstavuje všeobecne záväzný nelegislatívny akt podľa čl. 290 ods. 1 Zmluvy o fungovaní Európskej únie. 
Nazdávame sa, že smernice uvedené v týchto bodoch nie sú všeobecne záväznými nelegislatívnymi aktmi podľa č. 290 ods. 1 ZFEÚ, o čom okrem ich obsahu svedčí aj skutočnosť, že nespĺňajú podmienku čl. 290 ods. 3 ZFEÚ uvádzať v názve delegovaných aktov, t.j. všeobecne záväzných nelegislatívnych aktov prijatých Komisiou na základe delegovania legislatívnym aktom, slovo „delegovaná" alebo „delegované". Preto žiadame vypustiť v bodoch 84 až 91 skratku NLA, ako aj príslušnú legendu, a navrhujeme do materiálu doplniť ďalší stĺpec, ktorý bude vyjadrovať skutočnosť, že v daných bodoch ide o legislatívny akt prijatý mimoriadnym legislatívnym postupom v súlade s čl. 289 ods. 2 ZFEÚ. 
 	O 	A 	Úmyslom predkladateľa bolo odlíšiť smernice, pri ktorých môže Európska komisia v prípade neoznámenia príslušných transpozičných opatrení, navrhnúť Súdnemu dvoru EÚ finančné sankcie voči členskému štátu už v prvej fáze konania. Pri všetkých smerniciach, ktoré sú v prílohe označené skratkou NLA, musí Európska komisia v prípade iniciovania konania voči SR za nesplnenie si povinností vyplývajúcich zo zakladajúcich zmlúv Európskej únie, využiť na uplatnenie paušálnej pokuty a penále klasický dvojfázový proces konania popísaný vo vlastnom materiáli (keďže sa v týchto prípadoch nejedná o legislatívne akty prijaté riadnym legislatívnym postupom). 
Na základe pripomienky upravená legenda, kde je vysvetlené, že sa v týchto prípadoch jedná o smernice, kde Európska komisia nemôže využiť postup podľa článku 260 ods. 3 Zmluvy o fungovaní Európskej únie. 	
ÚVO 	Predkladacej správe 
V predkladacej správe v prvom odseku navrhujeme nahradiť slovo "šestnástu" slovom "sedemnástu", nakoľko ide o sedemnástu aktualizáciu gestorstva smerníc, ako je to správne uvedené aj v prvej vete vlastného materiálu.i 	O 	A 	Počet aktualizácií, uvedený v predkladacej správe, zosúladený s počtom aktualizícíi uvedených vo vlastnej časti materiálu v zmysle pripomienky. 
 	
NBS 	 
Národná banka Slovenska v rámci medzirezortného pripomienkového konania z hľadiska svojej vecnej pôsobnosti posúdila Vami zaslaný materiál „Návrh na určenie gestorských ústredných orgánov štátnej správy zodpovedných za prebratie a aplikáciu smerníc a rámcových rozhodnutí“ a dovoľuje si Vám oznámiť, že k nemu uplatňuje nasledovnú pripomienku: 

• v prílohe materiálu na str.3 v bode 5.: 
Pri smernici Európskeho parlamentu a Rady 2009/65/ES z 13. júla 2009 o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP) (prepracované znenie) doplniť do tabuľky spolupracujúci rezort, a to Národnú banku Slovenska. 
 	O 	A 	NBS doplnená ako spolugestor, zodpovedný za prebratie a aplikáciu smernice 2009/65/ES v zmysle pripomienky. 	
MZ SR 	Všeobecne k materiálu 
Odporúčame zo všetkých častí materiálu vypustiť informáciu o gestorstve Ministerstva zdravotníctva Slovenskej republiky k Smernici Komisie 2009/120/ES zo 14. septembra 2009, ktorou sa mení a dopĺňa smernica Európskeho parlamentu a Rady 2001/83/ES, ktorou sa ustanovuje zákonník Spoločenstva o humánnych liekoch, pokiaľ ide o lieky na inovatívnu liečbu (Ú. v. EÚ L 242, 15. 9. 2009). Túto smernicu transponuje nariadenie vlády Slovenskej republiky, ktorým sa dopĺňa nariadenie vlády Slovenskej republiky č. 120/2009 Z. z., ktorým sa ustanovujú analytické normy, toxikologicko-farmakologické normy, klinické normy a protokoly vzťahujúce sa na dokumentáciu o výsledkoch farmaceutického skúšania, toxikologicko-farmakologického skúšania a klinického skúšania vykonávaného na účely registrácie liekov, a ktoré bolo schválené na rokovaní vlády Slovenskej republiky dňa 10. februára 2010. 	O 	ČA 	Určenie Ministerstva zdravotníctva SR ako gestora zodpovedného za prebratie a aplikáciu smernice 2009/120/ES je plne v súlade so zaužívaným spôsobom určovania gestorstva, ktorý je podrobnejšie popísaný vo vlastnej časti predloženého materiálu. Skutočnosť, že vnútroštátne transpozičné opatrenie je prijaté vo forme nariadenia vlády SR, nemá žiadny súvis s určovaním gestorstva. MZ SR bolo zodpovedné za predloženie tohto transpozičného opatrenia. Rovnako do budúcnosti bude zodpovedné za transpozíciu a aplikáciu predmetnej smernice, pretože ak už aj bola dosiahnutá zhoda slovenského právneho poriadku so smernicou, nedáva to ešte záruku, že v budúcnosti by slovenské transpozičné opatrenie nemohlo byť novelizované. Za to, že sa tak vždy stane spôsobom, ktorý bude konformný s právom EÚ, bude zodpovedať gestor, určený vzhľadom na jeho pôsobnosť vymedzenú podľa zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. 
Okrem toho má gestor povinnosť vykonať notifikáciu vnútroštátnych právnych predpisov, ktoré prebrali smernicu alebo jej časť. V prípade nariadenia vlády SR č. 68/2010 Z. z., ktorým sa dopĺňa nariadenie vlády Slovenskej republiky č. 120/2009 Z. z., ktorým sa ustanovujú analytické normy, toxikologicko-farmakologické normy, klinické normy a protokoly vzťahujúce sa na dokumentáciu o výsledkoch farmaceutického skúšania, 
toxikologicko-farmakologického skúšania a klinického skúšania vykonávaného na účely registrácie liekov, notifikácia ešte k dátumu uplynutia lehoty na pripomienkovanie tohto materiálu vykonaná nebola. K notifikácii došlo až 3. marca 2010, preto už v návrhu uznesenia vlády SR, predkladaného na rokovanie vlády SR, nie je naformulovaná žiadna úloha vo vzťahu k predmetnej smernici.  	
OVA 	m. č. 3172-2/2010/SVL OTP 
I. Materiál: 
1. r.: medzi slová správy zodpovedných“ vložiť čiarku – aj vo všetkých ďalších prípadoch 
str. 1, ods. 1, 1. r.: za „smerníc“ vložiť čiarku 
pozn.1, 2. r.: medzi slová „spoločenstva nadobudla“ vložiť čiarku 
str. 2, ods. 1, 1. r.: „na základe ktorej“ nahradiť „ na ktorej základe“ 
ods. 5, 2. r.: medzi slovami „zhody3, či“ vynechať čiarku 
pozn.3, 1. r.: za „smernice“ vložiť čiarku 
str. 3, ods. 1, 3. r.: medzi slová „požiadaviek vyplývajúcich“ vložiť čiarku 
ods. 2, 2. r.: „správy a to“ nahradiť „správy, a to“ 
ods. 3, 5. r.: medzi slovami „smernici, či“ vynechať čiarku 
ods. 4, 2. r.: medzi slovami „gestora, či“ vynechať čiarku 
str. 5, ods. 2, 5. r.: „v rámci ktorej“ nahradiť „v ktorej rámci“ 

II. Návrh uznesenia: 
5. r.: „návrh“ nahradiť „Návrh“. 

 	O 	A 	Gramatické úpravy zapracované do príslušných textov. 	
MV SR 	bod 37 
V bode 37 (k smernici Európskeho parlamentu a Rady 2009/110/ES o začatí a vykonávaní činností a dohľade nad obozretným podnikaním inštitúcií elektronického peňažníctva) žiadame odstrániť zmienku o tom, že implementačné opatrenia majú zahŕňať zmenu zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov. Uvedená smernica mení a dopĺňa viaceré iné smernice, medzi nimi aj smernicu 2005/60/ES, ktorá bola prebratá uvedeným zákonom. Novelizáciou tejto smernice prichádza k drobným zmenám vo vymedzení niektorých pojmov. Na základe vykonanej analýzy však zastávame názor, že v súčasnosti účinné znenie zákona č. 297/2008 Z. z. zodpovedá aj novelizovanému zneniu smernice, zmenu uvedeného zákona preto nepovažujeme z hľadiska prebratia smernice 2009/110/ES za potrebnú. 	O 	A 	Keďže z vyjadrenia MV SR je zrejmé, že čiastočnú zhodu slovenského právneho poriadku so smernicou 2009/110/ES zabezpečuje už existujúce znenie zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení zákona č. 445/2008 Z. z. 
Informácia o spôsobe dosiahnutia súladu vnútroštátneho právneho poriadku so smernicou prostredníctvom novelizácie zákona č. 297/2008 Z. z. v znení neskorších predpisov, bola zmenená na informáciu o tom, že tento zákon už svojím aktuálnym znením dosahuje čiastočnú zhodu slovenského právneho poriadku s predmetnou smernicou. 	
MF SR 	 
smernica Rady 2009/162/EÚ z 22.decembra 2009, ktorou sa menia a dopĺňajú niektoré ustanovenia smernice 2006/112/ES o spoločnom systéme dane z pridanej hodnoty bude prebratá zákonom, ktorým sa mení a dopĺňa zákon č. 222/2004 Z.z. o dani z pridanej hodnoty v znení neskorších predpisov.  	O 	A 	Identifikácia vnútroštátneho právneho predpisu, do ktorého bude vykonaná transpozícia predmetnej smernice, bola doplnená do stĺpca "Návrh slovenského právneho predpisu, do ktorého bude smernica transponovaná" v zmysle pripomienky. V nadväznosti na túto úpravu došlo aj k preformulovaniu úlohy vo vzťahu k tejto smernici v návrhu uznesenia vlády. V súlade s textovou časťou vlastného materiálu je úloha termínovaná približne 3 mesiace pred uplynutím transpozičnej lehoty, aby sa zachoval dostatočný časový priestor na uskutočnenie celého legislatívneho procesu ohľadne prijatia príslušného zákona. 	
MDPT SR 	prílohe 
5. V prílohe pri smernici Komisie 2009/114/ES (por. č. 41) odporúčame v 8 stĺpci uviesť, že smernica bola implementovaná v SR do Národnej tabuľky frekvenčného spektra (NTFS), ktorá bola schválená uznesením vlády č. 836 z 2. decembra 2009 a následne Telekomunikačný úrad SR (TÚ SR) ako národný regulačný orgán v oblasti elektronických komunikácií implementuje NTFS do relevantných správnych opatrení ako sú všeobecné povolenia a rozhodnutia TÚ SR. 	O 	A 	Informácia o spôsobe transpozície smernice 2009/114/ES doplnená do bodu č. 41 prílohy materiálu v zmysle pripomienky. 	
MDPT SR 	návrhu uznesenia 
1. Z návrhu uznesenia odporúčame vypustiť úlohu B. 43. MDPT SR notifikovalo smernicu EP aRady dňa 26.2.2010 ako úplne transponovanú do týchto predpisov: 
• Nariadenie vlády Slovenskej republiky č. 23/2007 Z. z. o technických požiadavkách na určité komponenty a charakteristiky poľnohospodárskych kolesových traktorov a lesných kolesových traktorov 
• Nariadenie vlády Slovenskej republiky č. 169/2007 Z. z., ktorým sa mení a dopĺňa nariadenie vlády Slovenskej republiky č. 23/2007 Z. z. o technických požiadavkách na určité komponenty a charakteristiky poľnohospodárskych kolesových traktorov a lesných kolesových traktorov 
• Zákon č. 71/1967 Z. z. o správnom konaní (správny poriadok) 
• Úplné znenie zákona č. 71/1967 Z. z. o správnom konaní (správny poriadok) - č. 138/2004 Z. z. 
 	O 	A 	Predmetná úloha z dôvodu vykonanej notifikácie bola z návrhu uznesenia vlády SR vypustená v zmysle pripomienky. 	
MDPT SR 	prílohe a návrhu uznesenia 
4. V prílohe pri smernici EP a Rady 2009/136/ES (por. č. 63) žiadame zo 6 stĺpca vypustiť všetky spolupracujúce rezorty a v nadvaznosti na to upraviť aj znenie úlohy B. 41. 

Túto pripomienku považuje MDPT SR za zásadnú. 

Odôvodnenie: 
Transpozícia uvedenej smernice zákon č. 610/2003 Z. z. o elektronických komunikáciách v znení neskorších predpisov je plne v gescii MDPT SR. 
 	Z 	A 	MDPT SR po konzultácii od uvedenej pripomienky odstúpilo za podmienky, že v návrhu uznesenia vlády SR bude korešpondujúca úloha k zabezpečeniu transpozície smernice 2009/136/ES znieť nasledovne: "zabezpečiť v spolupráci s podpredsedníčkou vlády a ministerkou spravodlivosti, ministrom hospodárstva, ministrom financií a predsedom Úradu na ochranu osobných údajov SR prebratie smernice Európskeho parlamentu a Rady 2009/136/ES z 25. novembra 2009, ktorou sa mení a dopĺňa smernica 2002/22/ES o univerzálnej službe a právach užívateľov týkajúcich sa elektronických komunikačných sietí a služieb, smernica 2002/58/ES týkajúca sa spracovávania osobných údajov a ochrany súkromia v sektore elektronických komunikácií a nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa". 
Pripomienka akceptovaná a znenie predmetnej úlohy bolo v návrhu uznesenia vlády k predkladanému materiálu preformulované v zmysle pripomienky.  	
MDPT SR 	prílohe 
3.V prílohe pri smernici Komisie 2009/123/ES (por. č. 58) je potrebné doplniť, že smernica bude prebratá zákonom, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov. 	O 	A 	Pripomienka zrejme smeruje k doplneniu názvu slovenského právneho predpisu, ktorý preberie smernicu Komisie 2009/131/ES zo 16. októbra 2009, ktorou sa mení a dopĺňa príloha VII k smernici Európskeho parlamentu a Rady 2008/57/ES o interoperabilite systému železníc v Spoločenstve. 
Identifikácia vnútroštátneho transpozičného opatrenia doplnená v zmysle pripomienky. V nadväznosti na túto úpravu došlo aj k preformulovaniu príslušnej úlohy v návrhu uznesenia vlády SR. V súlade s textovou časťou vlastného materiálu je úloha termínovaná približne 3 mesiace pred uplynutím transpozičnej lehoty, aby sa zachoval dostatočný časový priestor na uskutočnenie celého legislatívneho procesu ohľadne zamýšľanej novelizácie zákona č. 513/2009 Z. z. o dráhach a o zmene a doplnení niektorých zákonov.  	
MDPT SR 	prílohe a návrhu uznesenia 
2. V prílohe pri smernici EP a Rady 2009/123/ES (por. č. 50) žiadame ako gestora v 5 stĺpci uviesť Ministerstvo spravodlivosti SR a ako spolupracujúci rezort v 6 stĺpci uviesť Ministerstvo dopravy, pôšt a telekomunikácií SR a v nadvaznosti na to upraviť aj znenie úlohy v návrhu uznesenia (vypustiť úlohu B. 39 z úloh ministra doprava, pôšt a telekomunikácií a uložiť úlohu ministerske spravodlivosti v spolupráci s ministrom dopravy, pôšt a telekomunikácií) 
Zároveň žiadame v 7 stĺpci vypustiť slová „vyhláškou MDPT SR č. 438/2008 Z. z., ktorou sa ustanovujú pravidlá vypúšťania znečisťujúcich látok z námorných lodí do mora“. 
Túto pripomienku považuje MDPT SR za zásadnú. 

Odôvodnenie: 
Prevažná časť smernice spadá do pôsobnosti Ministerstva spravodlivosti, pretože sa týka zavedenia tresnoprávnych sankcií za vypúšťanie znečisťujúcich látok do mora. Transpozícia smernice vyžadaju aj zavedenie trestnoprávnej zodpovednosti právnických osôb, čo si vyžaduje novelizáciu zákona č. 300/2005 Z. z. Trestný zákon. MDPT SR už transponovalo časť smernice, ktorá spadá do jeho pôsobnosti do zákona č. 435/2000 Z. z. o námornej plavbe v znení neskorších predpisov. Novela zákona č. 435/2000 Z. z. je potrebná len z dôvodu doplnenia predmetnej smernice do transpozičnej prílohy. 
 	Z 	A 	Vzhľadom na predmet úpravy smernice 2009/123/ES, ktorej väčšina ustanovení smeruje k aproximácii definícií trestných činov v oblasti znečisťovania mora spáchaných fyzickými osobami alebo právnickými osobami, miera ich zodpovednosti a charakter sankcií, je odôvodnené určiť za gestora zodpovedného za transpozíciu smernice 2009/123/ES Ministerstvo spravodlivosti SR. Ministerstvo dopravy, pôšt a telekomunikácií SR určené za spolugestora tejto smernice. V nadväznosti na vykonané zmeny, došlo aj k úprave príslušnej úlohy v návrhu uznesenia vlády SR. Úloha termínovaná do 15. augusta 2010, teda približne 3 mesiace pred uplynutím transpozičnej lehoty, aby sa zachoval dostatočný časový priestor na uskutočnenie celého legislatívneho procesu ohľadne zamýšľaných novelizácií zákonov.  	
MŽP SR 	K bodu 53 
V stĺpci „ Návrh slovenského právneho predpisu, do ktorého bude smernica transponovaná“ uviesť tento text: „Smernica bude prebratá vyhláškou MŽP SR č. .../2010 Z.z., ktorou sa ustanovujú technické požiadavky a všeobecné podmienky prevádzkovania zariadení používaných na skladovanie, plnenie a prepravu benzínu“. 

Odôvodnenie: 
Vyhláška MŽP SR č. 704/2002 Z.z. bude zrušená novým zákonom č..../2010 Z.z. o ovzduší, ktorý je v súčasnosti v schvaľovacom procese v Národnej rade Slovenskej republiky. 
 	O 	A 	Názov vnútroštátneho právneho predpisu, ktorý zabezpečí prebratie smernice 2009/126/ES, zmenený v zmysle pripomienky. 	
MS SR 	K prílohe 
V prílohe v bode 93 navrhujeme odporúčame ako ďalší spolupracujúci rezort doplniť Generálnu prokuratúru Slovenskej republiky a v rámci toho istého bodu ďalej navrhujeme v stĺpci „Návrh slovenského právneho predpisu, do ktorého bude smernica transponovaná“ uviesť tento text: „Rámcové rozhodnutie bude prebraté zákonom, ktorým sa mení a dopĺňa zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov, pričom nemožno vylúčiť súčasnú menu zákona č. 301/2005 Z. z. Trestný poriadok v znení neskorších predpisov.“. 	O 	A 	GP SR doplnená medzi spolugestorov zodpovedných za prebratie a aplikáciu predmetného rámcového rozhodnutia. Zároveň doplnená identifikácia vnútroštnych právnych predpisov, do ktorých bude vykonaná transpozícia rámcového rozhodnutia. V nadväznosti na túto úpravu došlo aj k preformulovaniu príslušnej úlohy v návrhu uznesenia vlády SR. V súlade s textovou časťou vlastného materiálu je úloha termínovaná približne 3 mesiace pred uplynutím transpozičnej lehoty, aby sa zachoval dostatočný časový priestor na uskutočnenie celého legislatívneho procesu ohľadne zamýšľaných novelizácií zákonov.